**Műszaki tartalom beszerzési igényhez**

**aszfaltozás és útburkolati jel festés**

**Igény sorszáma: IG-45951**

**Igény megnevezése:** A MIVÍZ Kft szolgáltatási területén a MIVÍZ Kft. által végzett hibaelhárításhoz, építés-rekonstrukcióhoz és helyreállításhoz kapcsolódó **ivóvizes** munkákkal kapcsolatos aszfaltozási és útburkolati jel festés munkáinak elvégzésére.

**Feladat leírása / műszaki tartalom:** Miskolc város közigazgatási területén a kötelező közüzemi ivóvíz ellátással, szennyvíz- elvezetéssel és tisztítással kapcsolatos feladatokat a MIVÍZ Kft. látja el. A pályázandó feladatok a MIVÍZ Kft. által végzett közüzemi ivóvíz hálózati hibaelhárításokhoz, valamint ütemezett építési munkákhoz (hálózati rekonstrukciók) és helyreállítási munkát követően felmerülő aszfaltozási és útburkolati jel festési feladatok elvégzése.

A feladatok Miskolc Megyei Jogú Város (beleértve Bükkszentlászló, Ómassa, Újmassa, Lillafüred, Alsó- és Felsőhámor, Pereces, Lyukóvölgy és Lyukóbányatelep, Komlóstető, Tapolca, Hejőcsaba, Görömböly, Szirma és Martin kertváros településrészek) közigazgatási területére vonatkoznak.

**Feladat meghatározása:**

* A vállalkozó aszfaltozási és burkolat festési feladatait a megkötött szerződése és a mellékletét képező munkalapok (rajzos méretszámítások) alapján köteles elvégezni. A vállalkozó a MIVÍZ Kft. ügyintézésre kijelölt képviselőjével egyeztet a munka elvégzése céljából.
* A műszaki paramétereket (méreteket) a ***szolgáltatás ütemezés*** dokumentumtartalmazza.
* Az ütemezést a szerződésben rögzített elektronikus elérhetőségen keresztül kapja a Vállalkozó.
* A vállalkozó minden nap, a munka megkezdése előtt köteles megküldeni a Megrendelő képviselője felé az aktuális napi munkavégzés helyszíneit.
* Alvállalkozó alkalmazására van lehetőség, teljes körű felelősségvállalás mellett.
* Elektronikus úton megküldött ütemezést (excel táblázat) a meghatározott határidőre végezni kell a teljes aszfaltozással, beleértve az esetleges útburkolati jel festését. Az elvégzett munkákról egyenként felmérési naplót kell készíteni, amely a teljesítés igazolás alapja lesz az elszámoláshoz.
* ***„Kiemelten sürgős”*** minősítéssel ellátott megbízást az átvételt követő 3 napon belül kell elvégezni.
* Kötelező a javítandó felület alapos tisztítása és a teljes felület bitumenemulzióval történő bepermetezése/locsolása, (ennek fényképes dokumentálása úgy, hogy a kibontott felület alsó szintjéhez érintik a mérőszalagot és ezzel egy helyen a rétegvastagság is leolvasható és az emulziózás is látható).
* Az aszfalt bedolgozása és tömörítése megfelelő hőmérsékletű aszfalttal történhet, amit a megrendelő a helyszíni bejárás során lézeres hőmérsékletmérővel bármikor ellenőrizhet.
* A bitumenes hézagszalagokat víz beszivárgás kizárása miatt a meglévő aszfaltfelület vágási éleire - még a javító aszfaltozás megkezdése előtt - kötelező függőleges helyzetben a vágási felületre felragasztani, hogy a zsugorodás miatt később kialakuló hézag belseje vízzáró maradjon, az e-ÚT 05.02.42 előírásainak megfelelően.
* Az aszfaltozás során előforduló valamennyi munkanemre vonatkozó és érvényes MSZ, MSZ EN és útügyi műszaki előírás (ÚT) betartandó, különösen az ÚT 2-3.301-1: 2010 Útépítési aszfalt- keverékek Aszfaltbeton (AC) és ÚT 2-3.302:2010 Út-pályaszerkezeti aszfaltrétegek című útügyi műszaki előírásokban foglaltak.
* A meglévő közmű szerelvények fedlapjait, csapszekrényeit előre gyártott szintbeállító gyűrűk és vékony rétegű, gyorskötő habarcs használatával szintbe kell emelni az aszfaltozás megkezdése előtt.
* Bontás, építés, rakodás, anyagszállítás, anyagtárolás során a közúti közlekedés és a közúton történő munkavégzés szabályait be kell tartani. Ezen belül maradéktalanul be kell tartani a KRESZ és a 20/1984. Sz. KM rendelet, továbbá az MSZ-07-3608-1991. Sz. szabvány előírásait.
* Az aszfalt minőségeket az eredeti állapotnak megfelelően (vagy azzal egyenértékűen), illetve az útkezelő előírásainak megfelelően kell biztosítani I. osztályú minőségben.

**A feladat elvégzésének időbeli hatálya:**

* A megbízás határozott időre – 12 hónapra szól – 30 napos felmondási idővel.
* Fizetési határidő: 30 nap.

**Ajánlattevők részére előírt további előírások:**

Gazdasági alkalmasság:

* Utolsó két lezárt év gazdasági mérleg eredménye pozitív vagy 0,

Műszaki alkalmasság:

Saját tulajdonban, vagy üzemeltetésben lévő eszközök szükséges megléte a feladatellátáshoz:

* 1 db padkahenger legalább 750 kg,
* 1db platóval rendelkező kistehergépjármű
* 1 db lapvibrátor,
* 1 db döngölőbéka,
* 1 db élvágó

Referenciák:

Ajánlattevő/ Vállalkozó mutassa be az elmúlt 3 év referenciáit.

Ajánlattevő/ Vállalkozó nyújtson be nyilatkozatot arra vonatkozóan, hogy a korábbi munkavégzést követően nem merült fel garanciális probléma.

**Megrendelői követelmények/elvárások:**

* Az Ajánlattevőnek/Vállalkozónak, a Megrendelővel egyeztetett munkaterületre kell felvonulnia és az aszfaltozási és útburkolat jel festési feladatokat a Megrendelő utasításai alapján és megrendelésben rögzített helyszíneken elvégezni.
* Az elvégzett feladatokról felmérési napló készítése, amelynek igazolása a teljesítés igazolás alapja. Az átvett munkalapokon szereplő rajzos méretszámításoknak, illetve a valósan elvégzett feladat rajzos méretszámításának (ha a kettő eltér) megfelelő excel táblázatban cellaképletekkel számított köbszámítás és/vagy területszámítás szükséges, melyet a Megrendelő feladatért felelős irányítója ellenőriz és igazol.
* Számlázás havonta, tárgyhót követően összesítve történik. A számla mellékletét képezi az elszámolás összesítő táblázat a havi igazolt teljesítményekről.
* Az elvégzett munkára 12 hónap garancia vállalása elvárt.

**Ajánlattevőnek/Vállalkozónak ajánlatot kell adnia a kiírásban meghatározott és lentebb részletezett feladatok elvégzésére:**

|  |  |
| --- | --- |
| **Megnevezés** | **egység díj** |
| Aszfaltréteg készítése | Ft/m3+Áfa |
| Útburkolati jel festése  | Ft/m2+Áfa |
| Bitumenes hézagszalag | Ft/fm+Áfa |

Miskolc, 2021. 03. 17.